b'\n_START_ARTICLE_\nKurionas\n_START_SECTION_\nTeatras\n_START_PARAGRAPH_\nKuriono teatr\xc4\x85 II am\xc5\xbeiuje pr. m e. pastat\xc4\x97 graikai. Prad\xc5\xbeioje tai buvo nedidelis statinys, orientuotas \xc4\xaf j\xc5\xabros pus\xc4\x99 (kaip ir daugumoje pakran\xc4\x8di\xc5\xb3 miest\xc5\xb3). Visa konstrukcija buvo sudaryta i\xc5\xa1 masyvi\xc5\xb3 kalkakmenio blok\xc5\xb3. Scenoje buvo atliekamos klasikin\xc4\x97s pjes\xc4\x97s, kuri\xc5\xb3 autoriai\xc2\xa0\xe2\x80\x93 Aischilas, Sofoklis ir Euripidas, Aristofanas ir kt._NEWLINE_77 m. miestas buvo sugriautas \xc5\xbeem\xc4\x97s dreb\xc4\x97jimo, kurio metu nukent\xc4\x97jo ir teatras. Netrukus jis buvo atstatytas, papuo\xc5\xa1tas (tarp j\xc5\xb3 ir kolonos) ir i\xc5\xa1pl\xc4\x97stas. Po \xc5\xa1i\xc5\xb3 darb\xc5\xb3 jame tilpo 3500 \xc5\xbei\xc5\xabrov\xc5\xb3. Teatras tapo ne tik vaidinim\xc5\xb3, bet ir susirinkim\xc5\xb3 vieta. III a. prad\xc5\xbeioje teatras virto gladiatori\xc5\xb3 kov\xc5\xb3 arena, o am\xc5\xbeiaus pabaigoje atgavo pirmin\xc4\x99 funkcij\xc4\x85. 365\xc2\xa0m. teatr\xc4\x85 visi\xc5\xa1kai sugriov\xc4\x97 \xc5\xbeem\xc4\x97s dreb\xc4\x97jimas, po kurio jis buvo apleistas ir i\xc5\xa1vogtas. V a. akmeninis statinys buvo paverstas \xc4\xaf akmens skaldykl\xc4\x85. Did\xc5\xbeioji dalis \xc5\xbei\xc5\xabrov\xc5\xb3 viet\xc5\xb3, pra\xc4\x97jim\xc5\xb3 papuo\xc5\xa1im\xc5\xb3, unikali scenos konstrukcija ir nuostabi kolonada buvo sunaikinta._NEWLINE_1949\xe2\x80\x931950\xc2\xa0m. rasti teatro griuv\xc4\x97siai, buvo atstatyti 1961\xc2\xa0m. Nors dabar jis neb\xc4\x97ra toks didingas, bet pilnai funkcionuojantis. Vasaros laikotarpiu \xc4\x8dia atliekamos graiki\xc5\xa1kos tragedijos.'